钦定古今图书集成/明伦汇编/官常典/第585卷 > 《为萧拜太尉扬州牧章》前人
## 钦定古今图书集成/明伦汇编/官常典/第585卷 > 《为萧拜太尉扬州牧章》前人

元文既降，雕牒增辉，礼谒前英，宠华昔典，仰震威容，
俯惭陋识，心魂战栗，若殒若殡。臣景能验才，无假外
镜，撰己练志，久恻内涯，故让不饰迹，辞非谦距，寸亮
尺素，频触瑶纩，丹情实理，备尘珠冕。而神居寂阻，九
重严绝，徒怀汉臣伏阙之诚，曾无鲁人回日之感，所
以迥惧鸿威，后奔殊令者也。既而永鉴隆魏，缅思宏
晋国之大政，在功与位。故治民纽乱，不处舆台之下；
去勋舍德，宁班衮司之上：咸以休对性业，裁成器灵，
讵有移风变范，克耀伦序者乎？臣绩不炤朝，忠岂宜
国，名，爵赫曦，僶俛优忝。陛下久超异礼之荣，越次殊
常之秩，虽寝寐矜战，曲垂哀亮，而玺册冲正，愈赐砥
砺。今便肃顺天诰，恭闻睿典，审躬酌私，必跋危挠，将
恐“民俗由此方扰，轨训以之交芜。臣岂不勉智罄忠，
未知所以。报奉渊圣，输感霄极，取诸微躬，长为惭荷。”